NaiveNeuron/SloPal huggingface dataset:
P. Paška, predseda NR SR: (2009-04-22):
(Hlasovanie.) 133 prítomných, 60 bolo za, 35 proti, 37 sa zdržalo, 1 nehlasoval. Návrh sme neschválili a nebudeme pokračovať v rokovaní o tomto návrhu zákona. Pán poslanec Horváth teraz uvedie hlasovanie o návrhu uznesenia k Správe o plnení úloh zahraničnej politiky Slovenskej republiky v roku 2008 , je to tlač 977.
Sulík, Richard, predseda NR SR (2010-12-01):
Prosím hlasujte o tomto návrhu. (Hlasovanie.) Prítomných 147 poslancov, hlasovalo 113 za, 3 proti, 28 sa zdržalo, 3 nehlasovali. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Pán Stromček? Nič. Vyhlasujem rozpravu za skončenú. Pristúpime k hlasovaniu o návrhu zákona ako o celku. Nech sa páči.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 142, za 106, proti 14, zdržalo sa 21, 1 nehlasoval. Uvedený návrh sme schválili.
Hlina, Alojz, poslanec NR SR (2012-04-04):
Ďakujem veľmi pekne za moje prvé slovo v tejto sále. Pán predseda, ďakujem za prejav, naozaj bol sviežim občerstvením alebo sviežim po tom, po prvom prejave, ktorý bol čítaný. Ja naozaj obdivujem ľudí, ktorí hovoria z hlavy, to znamená, že tomu aj veria. Naozaj som mal niekoľkokrát chuť vám zatlieskať. Aj som zatlieskal, dokonca som sa aj postavil. Mrzí ma to, trošku sa ma to dotklo, ale odpúšťam vám, tie vlajky neboli marketingový nástroj. Čestné slovo, sľubujem. Cítil som to vnútorne tak, že tu už dávno mali byť. To jediné ma vyrušilo. Ostatné plus-mínus môže byť. Ďakujem pekne. (Smiech v sále.)
Viskupič, Jozef, poslanec NR SR (2014-06-04):
Ďakujem. No 90 hlasov sa naozaj ťažko hľadá. Ale mám pocit, že sme začali zle, pokračujeme zle a výsledok je absolútne otrasný. Pozrime si, ako prebieha ten legislatívny proces. Niekto tu hovorí, že nejaké rokovania boli otvorené, niekto hovorí, že kde boli, či mal sa k tým rokovaniam dostať na štadión. Meníme ústavu, kde je legislatívny proces, kde je medzirezort, kde je verejnosť, kde je odborná verejnosť? Meníme ústavu a bavíme sa tu o veciach, že máme nejaký návrh, ktorý pôvodne dohodol cez prezidentskú kampaň jeden politický subjekt (SMER) s druhým (KDH). Potom sa niekto pridal, potom boli pozmeňujúce návrhy Jana Mičovského, Maťa Poliačika, do toho vstúpil Ľudo Kaník, ktorý mení celé jeho znenie. Do toho ešte príde pozmeňujúci návrh pána Figeľa tu cez plénum. Toto nesvedčí o tom, že naozaj je zvládnutý legislatívny proces dobre. A mám pocit, že tie výhrady, ktoré si spomínal, pán poslanec Lipšic, zabetónujeme a zaklincujeme do ústavy na dlho a vytvoríme predpoklad nie na bič na nehodných sudcov. Ale vychádza to tak, že ideme zaviesť také pravidlá, ktoré práve na tých sudcov, ktorí nebudú mať vplyv alebo moc alebo budú naozaj chcieť ísť po mafiánskych klanoch a rozbíjať a súdiť podľa toho pravidla „padni komu padni“, tak prijmeme, kde púšťame disciplinárne súdy. A neviem, či nepočujú kolegovia, že v procese sú disciplinárne súdy a dosť, nerozdeľujme to tak, ako to vidíte iba vy, pretože máte 90 hlasov, neprijmime, zastavme to, choďme z kratšej cesty, pustime štandardný legislatívny proces a pravdepodobne prijmeme tak niečo lepšie ako to, čo máme dnes na stole.
Saloň, Marián, poslanec NR SR (2011-03-31):
Ďakujem pekne, pán predseda. Pán kolega Solymos, tak isto ako pán Blanár vám spomínal, že sa tu odvolávate na tuším, že ste to aj v prejave spomenuli, na deväť národnostných menšín, ktorých sa to má týkať, dosť často sa tu spomínanú Rusíni. Vzhľadom na to, že mám k nim veľmi blízko, dám vám jednu konkrétnu otázku a vy mi dáte jednu konkrétnu odpoveď: Koľkokrát ste boli v okresoch, ako je Stará Ľubovňa, Medzilaborce, Svidník, Stropkov? Koľkokrát ste sa s ľuďmi na túto tému bavili? Ďakujem pekne.
Kazda, Radovan, poslanec NR SR (2020-07-09):
Pán predsedajúci, keďže sme hlasovali o pozmeňujúcich návrhoch zo spoločnej správy, o pozmeňujúcom návrhu, ktorý odznel v rozprave, a o doplňujúcom návrhom z rozpravy, sme v treťom, v treťom čítaní, otvorte, prosím, rozpravu.
Zajac, Pavol, poslanec NR SR (2013-12-16):
Ďakujem. Najprv k pani Šedivcovej. Nuž, viete, máme dvakrát toľko exekútorov ako v Česku. A títo exekútori zjavne majú dostatok práce. Tých 582 000 exekučných podaní, to znamená, to množstvo, kvantum práce, oni sú zavalení prácou. To znamená, v biznise, v obchode platí, že keď znížite pri väčšom objeme, môžte znížiť aj maržu a ešte vždycky na tom bude tá firma, v tom prípade exekútor, veľmi dobre. To znamená čo? Chceme brániť tu 300 exekútorov, alebo tie desaťtisíce, státisíce ľudí, ktorí sú exekvovaní?! Veľakrát, samozrejme, z vlastnej hlúposti alebo nevedomosti. Tie malé písmená v tých zmluvách málokto si kedy prečíta. Čo sa týka ešte tej reakcie od pána Hlinu, naozaj musím povedať, že keď v lete pán minister sa teda zobudil a vydal tú vyhlášku, kde zakázal exekvovať životné minimum, tak prví sa ozvali exekútori, komora exekútorov, ktorí odrazu sa začali starať o tých dôchodcov, že tí dôchodcovia budú musieť tým pádom dlhšie splácať, lebo nebudú môcť im siahnuť na to životné minimum. A ešte jednu drobnú poznámku musím povedať, ktorú som zabudol vo svojom vystúpení povedať. Minulý týždeň dala vyhlásenie Slovenská katolícka charita, kde tento obrovský problém, ktorý naozaj pociťujú už aj oni s nebankovkami, s úžerníkmi a s exekúciami, poukázali už aj oni na to. A smutné je na tom to, že ich vyhlásenie končilo tým, že veľakrát už sa stávajú prípady, že títo ľudia si siahnu aj na život.
Sulík, Richard, predseda NR SR (2011-02-04):
Pán poslanec Senko.
Suja, Miroslav, poslanec NR SR (2021-05-03):
Áno, ja som chcel zareagovať. Ja a som chcel v procedurálnom, pán predsedajúci, zareagovať, pán podpredseda Blanár nevystupoval v rozprave. On reagoval tak, ako ste reagoval ty, a ja sa, ja si myslím, ako ste reagoval vy, že predsedajúci má právo reagovať, tak ako ste to vy povedal, ako to mnohokrát spravil pán predseda alebo iný podpredseda – Šeliga. Ja si myslím, že to je právo predsedajúceho, ako vedie schôdzu. Ja si nemyslím, že my ako poslanci by sme ich mali poučovať, ak, tak sa môžme sťažovať na grémiu alebo potom osobne priamo k predsedajúcemu, ale ja si nemyslím, že toto je dobrá cesta. To bol môj procedurálny návrh. A teraz by som prešiel k faktickej.
Pročko, Jozef, poslanec NR SR (2024-01-24):
Ďakujem pekne. Spomínali ste, naozaj že toto, toto písali „naši ľudia“, tento zákon. Ale to nie sú „naši ľudia“, to sú naozaj obvinení, obvinení ľudia, ktorí sa boja, že budú odsúdení. V rozprave zaznelo niečo, čo ma naozaj zamrazilo, a to je to, že fakt si ten Robert Fico okolo seba urobil kult osobnosti. To robia takí ako kórejský diktátor, Putin, ale tu neďaleko aj Orbán. Fico naozaj svojich poslancov a ľudí, ktorí sú v SMER-e a okolo neho, ovláda až takým sektár... sektárskym spôsobom. Mne to príde ako ten Manson, čo naozaj robil také veci, a tí ľudia mu úplne že jedli z ruky. No a ja som hlboko presvedčený, že oni to prijmú, ten zákon, nebudú mať žiaden problém, oni naozaj urobia niečo také o chvíľočku, čo s ľudskosťou, s demokraciou nebude mať nič spoločné. Ale ja som, ja verím ako, polovica opozície tuná je veriaca a verí na karmu a druhá polovica opozície teda verí na božie mlyny a druhá verí na karmu, tak ja verím, že tá karma a to vesmírne dobro im tak naloží a dostanú také poza uši za toto odporné svinstvo, že sa z toho nespamätajú.
Číž, Miroslav, poslanec NR SR (2014-11-08):
Pani kolegyňa, vy ste krehká dáma, dokonca teda ešte nie chvíľu opätovne v parlamente a sú tu iní súperi, ktorí rádovo vedú iný typ politiky, ale pridali ste sa k tomu a pridali ste sa k bezdôvodnému, podľa môjho názoru nie charakternému obviňovaniu v situácii, keď porušujete elementárne štandardy. Tak už ste urobili súd nad pani poslankyňou Zmajkovičovou s tým, že je úžasné, odkiaľ máte informácie, čo sa tam vlastne v tej piešťanskej nemocnici stalo. Ja zúfalo čakám na informácie úradov, ktoré sú legitímne: Úrad pre verejné obstarávanie, Generálna prokuratúra, ÚVO, ja neviem ešte kto všetko, tisíckrát povedané. Nie je prejavom tej politickej kultúry, po ktorej ste volali, ak nechcete lynčovať rovno ako pán Lipšic, ten to miluje, tento typ aktivít, tie sú úplne nádherné, počkať aspoň trošku na to, aby sme mali prvé relevantné výstupy? Nie mediálne, ale aby sme mali informácie, ktoré majú elementárny pulz, že majú šancu byť objektívne. Majú šancu byť. My sme urobili to, čo je nevyhnutné pre to, aby bola maximálna možnosť, aby tie informácie boli spravodlivé. Na druhej strane, ako je možné, že sa tak dramaticky všetci vyhýbate komentovať naše stanovisko? Mali sme schôdzu Národnej rady, prerušili sme ju preto, lebo sú voľby. Sú komunálne voľby, ktoré sú nesmierne dôležité. Prečo nemožno o týchto veciach hovoriť o týždeň? Možno budú tie informácie lepšie. Akým spôsobom a prečo hanebne zneužívate tento priestor pre úzke, malé politické účely politických strán, ktoré sú marginálne, tak ako sú, a majú mimoriadne malú dôveru občanov našej krajiny, a prečo do toho tieto nesmierne sebavedomé reakcie a absolútny dešpekt k ľuďom, ktorí majú za sebou desaťročie práce a desaťročie podpory od občanov, pani kolegyňa? Môže sa rovnať SMER-u SaS?... (Prerušenie vystúpenia časomerom.)
P. Hrušovský, predseda NR SR: (2004-06-17):
(Hlasovanie.) 128 prítomných, 55 za, 59 proti, 14 sa zdržalo. Návrh sme neschválili. Ďalší návrh.
Jurinová, Erika, podpredsedníčka NR SR (2014-04-03):
Ďakujem, pán poslanec. S faktickými poznámkami sa nikto neprihlásil. Vyhlasujem všeobecnú rozpravu za skončenú. Chce sa... Pán navrhovateľ sa nechce vyjadriť. Pán spravodajca rovnako nie. Prerušujem rokovanie o tomto bode programu a vyhlasujem krátku prestávku do hlasovania. (Prestávka.) (Po prestávke.)
P. Paška, predseda NR SR: (2009-04-23):
(Hlasovanie.) 138 prítomných, 104 za, 34 sa zdržalo. Návrh sme schválili.
P. Hrušovský, predseda NR SR: (2003-07-04):
(Hlasovanie.) 132 prítomných, 85 za návrh, 8 proti, 38 sa zdržalo, 1 nehlasoval. Konštatujem, že návrh zákona sme schválili. Ďakujem pánovi poslancovi Ladányimu. L. Ladányi, poslanec: Ďakujem.
Pellegrini, Peter, predseda NR SR (2015-06-25):
Prezentujme sa a hlasujme o tom, že prerokujeme tento vládny návrh zákona v druhom čítaní. (Hlasovanie.) Prítomných 134 poslancov, za hlasovalo 106 poslancov, zdržalo sa 28. Tento návrh sme schválili. Pán spravodajca.
Laššáková, Jana, podpredsedníčka NR SR (2015-12-04):
Príjemné, dobré ráno, vážené panie poslankyne, páni poslanci, pred tým, ako otvorím pätnásty rokovací deň 58. schôdze Národnej rady Slovenskej republiky, chcem na balkóne privítať pedagógov a študentov zo Základnej školy Kudlovská z Humenného. Vitajte, dobré ráno. (Potlesk.) Na dnešnom rokovacom dni o ospravedlnenie požiadali páni poslanci Zoltán Daniš, Juraj Droba, Dušan Galis, Monika Gibalová, Igor Choma, Jozef Kollár, Jozef Mihál, Dušan Muňko, Renáta Zmajkovičová. O ospravedlnenie z dôvodu neúčasti, o ospravedlnenie neúčasti z dôvodu práceneschopnosti požiadal poslanec Milan Géci. Pristúpime k druhému čítaniu o vládnom návrhu ústavného zákona, ktorým sa mení Ústava Slovenskej republiky, ktorý prerokúvame v skrátenom legislatívnom konaní. Vládny návrh ústavného zákona je pod tlačou 1858. Výsledky rokovania výborov sú v tlači 1858a. Po skončení rozpravy k tomuto bodu programu pristúpime k prerokovaniu vládneho návrhu zákona, ktorým sa mení a dopĺňa Trestný zákon (tlač 1860). Teraz prosím ministra spravodlivosti Slovenskej republiky Tomáša Boreca, aby vládny návrh ústavného zákona odôvodnil. Nech sa páči, pán minister, máte slovo. (Rokovanie o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1858.)
Blahová, Natália, poslankyňa NR SR (2011-09-13):
Ďakujem. 65-tisíc eur, skoro 2 mil. korún, na jeden kalendárny deň za poslancov a Kanceláriu Národnej rady, ktorá zabezpečuje chod tejto schôdze. Toľko stálo to, aby sme deklarovali to, čo sme všetci dávno predtým vedeli, že strana Sloboda a solidarita, rovnako ako i celá koalícia stojí za vami, pani premiérka. Ďakujem. (Ruch v sále.)
Blaha, Ľuboš, podpredseda NR SR (2024-01-23):
Na vaše vystúpenie pani poslankyňa evidujem štrnásť faktických poznámok. Ako prvý sa prihlásil pán poslanec Richard Vašečka, nech sa páči.
Sloboda, Vladimír, poslanec NR SR (2019-03-27):
Ďakujem pekne. Ja len v rámci poštových služieb k tomuto nesmiem zabudnúť povedať dôležitú vec, že síce transponujeme v podstate európsku legislatívu, ale niektoré veci by sme už aj na európskej úrovni mali zjednodušovať a snažiť sa spraviť tak, aby jednotlivé, jednotliví poskytovatelia poštových služieb mali čo najmenej administratívnej záťaže prenesenej na seba vzhľadom na to, že poskytovatelia či už priamo poštových služieb v zmysle aj nášho poštového zákona, alebo kuriérskych služieb, prípadne logistických služieb, ktoré nie sú priamo zahrnuté do poštového zákona, musia riešiť opäť zbytočnú byrokratickú a administratívnu záťaž, ktorá je na nich prenesená, a predražuje to služby našich jednotlivých subjektov, pričom častokrát ide o nezmyselné, resp. zbytočné vykazovanie jednotlivých dát. Ja chápem, že teraz, konkrétne pri tomto príklade naozaj ideme do bodky, takmer do bodky na prenesenie európskej legislatívy, to znamená, že naozaj tu neprenášame žiadnu, žiadnu záťaž ako keby navyše, ale skôr by sme sa mali zaoberať tým, ako to zjednodušiť možno už na tej celoeurópskej úrovni. To znamená, že skôr prenášať to zrušovanie byrokracie nielen v rámci Slovenska, ale opäť do Európskej únie. Ďakujem.
M. Číž, podpredseda NR SR: (2007-03-28):
(Hlasovanie.) Prítomných 140 poslancov, za návrh 61 poslancov, proti 76 poslancov, zdržali sa 3 poslanci. Konštatujem, že tento návrh sme neschválili.
Hort, Milan, podpredseda NR SR (2011-10-18):
Dve faktické poznámky, pán poslanec Blanár a Podmanický. Končím možnosť prihlásiť sa s faktickou poznámkou. Slovo má pán poslanec Blanár.
Stachura, Peter, poslanec NR SR (2023-12-15):
Ďakujem, pán poslanec Matovič, za vystúpenie, aj to, aj za to, že sa venujete zdravotníctvu pomerne intenzívne, veľmi to oceňujem. Ten kompetenčný zákon je skutočne zlý a asi budeme tu o ňom ešte stále dostatočne hovoriť. Myslím si, že jedným z problémov Slovenska sú také zvetralé inštitúcie, myslím, že sme to videli veľmi dobre počas covidu, kedy sme mali veľmi málo inštitúcií, na ktoré sme sa vedeli spoľahnúť, úrad verejného zdravotníctva, veď mnohé veci možno nemuseli robiť politici, mohli to robiť kvalitní odborníci, ktorí tam ostávajú počas všetkých politických garnitúr. Bohužiaľ, na Slovensku je situácia taká, že keď príde nový víťaz volieb, tak si začne meniť ľudí podľa svojvôle, síce pán Mikas tam prežil, ale neviem, či tiež je to tá najvhodnejšia osoba. Každopádne všetky naše inštitúcie sú, ako som spomínal, arodované, zvetralé, menia sa tam ľudia, nie je to tak ako vo vyspelých zahraničných, vo vyspelých krajinách, kde príde nová politická garnitúra, vymenia sa štátni tajomníci, možno generálny tajomník služobného úradu, ale všetci ostatní, hlavne tí generálni riaditelia ostávajú na svojich pozíciách. A to hovorím teda aj radov bývalej vlády, lebo aj tam sa robili, robili zmeny, nepomáha to tej situácii, tie, tie ministerstvá potom nevedia vykonávať svoju činnosť kvalitne a nielen ministerstvá, ale aj všetky ostatné inštitúcie. Nad tým by sme sa mali zamyslieť a budovať taký odborný trast na týchto úrovniach, pretože bez toho je tu veľká fluktuácia a stále menej vieme kvalitných ľudí motivovať, aby prišli pracovať pre štát, aby pracovali čestne, zodpovedne, tak, ako sa patrí, aby pracovali pre nás.
V. Novotný, poslanec: (2004-05-26):
A teraz príde ten procedurálny návrh pani poslankyne Sabolovej, ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a že určené výbory návrh zákona prerokujú v termíne do 31. augusta a v gestorskom výbore do 6. septembra.
P. Paška, predseda NR SR: (2008-10-31):
Pani poslankyňa Belásová, nech sa páči.
Borec, Tomáš, minister spravodlivosti SR (2014-07-10):
Ďakujem veľmi pekne, pani predsedajúca. Vážený pán poslanec, dovoľte, aby som odpovedal v mene neprítomného pána ministra. Na začiatku mája kontaktovala Regionálnu veterinárnu a potravinovú správu v Senci redaktorka denníka Plus jeden deň vo veci, či je na tejto správe registrovaný chov diviaka, ktorý sa nachádza na farme v Stupave u pána Hlinu. Regionálna veterinárna a potravinová správa takýto chov na spomínanej farme neregistrovala ani nemala žiadne informácie o tomto chove. Z tohto dôvodu musela spomínanú farmu pána Hlinu preveriť. Regionálna veterinárna a potravinová správa následne kontaktovala pani Hlinovú, ktorá v telefonickom rozhovore potvrdila, že na farme chovajú jedného diviaka. Stanovisko Regionálnej veterinárnej a potravinovej správy v Senci k uvedenému zisteniu bolo, že chov zveri musí byť registrovaný v zmysle zákona č. 39/2007 Z. z. o veterinárnej starostlivosti a vyhlášky Ministerstva pôdohospodárstva a rozvoja vidieka Slovenskej republiky č. 178/2012 Z. z. o identifikácii, registrácii a podmienkach farmového chovu zveri. Dňa 7. mája 2014 podala na Regionálnu veterinárnu a potravinovú správu v Senci majiteľka žiadosť o registráciu farmového chovu zveri a ohlásenie činnosti. Následne dňa 15. mája 2014 inšpektori Regionálnej veterinárnej a potravinovej správy v Senci vykonali kontrolu chovu. Kontrolou zistili, že farma nespĺňa podmienky pre chov diviaka. Výbeh totiž nebol dostatočne veľký a chýbal aj vhodný prístrešok, na základe čoho boli uložené opatrenia na odstránenie nedostatkov pri chove diviaka. Opakovanou kontrolou dňa 22. mája 2014 bolo zistené, že chov už zodpovedá podmienkam uvedenej vyhlášky č. 178/2012 Z. z. Následne bola žiadosť zaslaná na Štátnu veterinárnu a potravinovú správu Slovenskej republiky na registráciu. Chov je registrovaný pod číslom SK-FCH-SC-300. K spomínanému nezákonnému získaniu diviaka z lesa, respektíve k podozreniu z trestného činu pytliactva uvádzam, že podľa súčasnej legislatívy Štátna veterinárna a potravinová správa Slovenskej republiky nie je oprávnená toto prešetrovať, podozrenia z trestného činu pytliactva sú oprávnené prešetrovať výlučne orgány činné v trestnom konaní. Ďakujem pekne, skončil som.
Zemanová, Anna, poslankyňa NR SR (2022-04-28):
Dnes je Robert Fico poslancom Národnej rady a chce sa postaviť nad zákon, lebo, ako on tvrdí, nikoho nezabil, sexuálne nezneužil a ani mu nepreukázali krádež povestných ukradnutých miliárd, takže podľa neho je všetko v poriadku. Čoho sa teda bojí, keď je nevinný? Čo sa stalo s tým Robertom Ficom z roku 1999, mladým politikom, ktorý sa snažil o spravodlivosť a hlasoval v Národnej rade za vydanie Ivana Lexu do väzby? (Reakcie z pléna.) Zachutila mu azda moc? (Zaznievanie gongu.) Stal sa na moci závislým? Neuškodilo by sa trochu rozpamätať na rok 1999 a uplatniť rovnaký meter aj na seba, pán Fico. Robert Fico, ste právnik, docent práva a vy veľmi dobre viete, že my tu v Národnej rade nehovoríme o vine ani o treste. My nesúdime. Viete, že my tu nie sme sudcovia. Vy ste nás postavili pred situáciu, aby sme museli rozhodnúť o uvoľnení rúk pre spravodlivosť. Je dôležité, aby o vašej vine či nevine rozhodol nezávislý súd, pretože tak to v slušnom demokratickom štáte funguje. Záleží nám na tom, aby celý proces prebehol podľa zákona do poslednej bodky. Aby nikto nemohol spochybniť, že sa v tomto prípade udiala nejaká procesná chyba. Vyslovením súhlasu na vzatie poslanca Národnej rady do väzby nesúdime a ani nejde o akt pomsty alebo o snahu zbaviť sa opozičného politika. (Smiech a ruch v sále, potlesk a reakcie z pléna.) Takáto bitka totiž sa robí vo voľbách. (Smiech v sále.) Nesporným faktom ale ostáva, že dnes tu stojíme kvôli trestnému stíhaniu a vznesenému obvineniu voči trojnásobnému premiérovi, ktorému sa kladie za vinu vážny zločin. My nemáme v rukách vyšetrovanie. Robert Fico, zodpovednosť je na vás. Prijmite ju a postavte sa pred súd, ak sa cítite nevinný, pretože to by urobil ten, ktorý má svedomie čisté. Bez divadla, ktoré tu robíte už niekoľko mesiacov. Vy nechcete spravodlivosť, ale chcete špeciálne privilégiá sám pre seba. Správate sa ako zbabelec. (Reakcia z pléna.) Pýtam sa, čo by ste ako docent práva odporučili svojmu klientovi v rovnakej situácii? (Ruch v sále a zaznievanie gongu.) Čo by ste odporučili? Utiecť do inej krajiny alebo sa čestne postaviť pred súd? (Reakcia z pléna a ruch v sále, prerušenie vystúpenia predsedajúcim.)
P. Hrušovský, predseda NR SR: (2004-05-26):
(Hlasovanie.) Prítomných je 144 poslancov, za hlasovalo 119, proti boli 3, zdržalo sa 22. Návrh zákona sme schválili do tretieho čítania . Vyhlasujem päťminútovú prestávku na poradu poslaneckých klubov. (Päťminútová prestávka.)
Karahuta, Jaroslav, poslanec NR SR (2021-05-12):
Ja iba v krátkosti. Je pravdou to, že my zažívame na Slovensku vďaka tomu, že potravinárstvo a poľnohospodárstvo bol rezort druhej až tretej kategórie, poľnohospodári boli ako keby menejcenní ľudia za posledné roky, je to pravda, je to skutočnosť, čiže my nenájdeme na Slovensku hrdého sedliaka, ktorý príde do krčmy a kupujú mu pol deci, a nájdeme sedliaka, ktorý ťažko vytiahne pár drobných a radšej si kúpi niečo z obchodu, pretože to pol deci v krčme je veľmi drahé. A ten problém, nebudem teraz rozoberať ekonomickú stránku, ale nejaká spolupatričnosť je v tom, že my na ministerstve pôdohospodárstva máme ministerstvo pôdohospodárstva a ministerstvo potravinárstva. Čiže máme poľnohospodárov, ktorí predávajú bez ohľadu na národnú hrdosť, alebo hocijako to ináč nazveme, svoje suroviny, kto dá viac, často aj bez dokladu, len aby získal peniaze, poznáme, ako funguje systém predaja surovín, a na druhej strane potravinári bez ohľadu na to, aby mali čo najvyšší podiel slovenských surovín, nakupujú tam, kde je najlacnejšie, a často aj bez toho, že by nejak ich moc trápila, trápila, a to sa nechcem nikoho dotknúť, úprimne, kvalita týchto surovín. Čiže my toto potrebujeme urobiť, prepojiť poľnohospodárov a potravinárov. Tak ako to funguje v iných štátoch. Ďakujem.
Taraba, Tomáš, poslanec NR SR (2023-03-30):
No a... (Povedané so smiechom.) No a my sme tu dnes mali teda hodinu otázok ako teda poslanci a Eduard Heger sem neprišiel. Z tej strany Demokrati sem neprišiel de facto ani jeden minister, bol tu len, bola tu že absolútna ignorácia, a vy dôjdete s návrhom zákona, aby, aby poslanci museli odpovedať pod hrozbou nieže len pokút, ale, ale vlastne priestupku na otázky novinárov, teraz ako budete hodnotiť, či tá odpoveď bola dostatočná. Však to je, to je taký toto nezmysel celé, ako, ako to je skoncipované, a naozaj ja neviem, že či tam je to odraz toho, toho názvu, že Demokrati, že potrebujete tieto totalitné veci stále pretláčať, ale to je nevykonateľné, toto, od A po Z, a ak teda chcete odpovedať InfoVojne, Hlavným správam a podobne, robte to aj bez toho, aby tento zákon musel byť prijatý, pretože vy neodpovedáte. My odpovedáme, kto nás zastaví, ale vy by ste najradšej tú druhú scénu absolútne umlčali a vypli. Takže toto je ten rozdiel a na to ani zákon netreba.
P. Paška, predseda NR SR: (2007-07-03):
(Hlasovanie.) 138 prítomných, 54 za, 73 proti, 10 sa zdržalo, 1 nehlasoval. Ani tento bod sme neprijali. Ďalej.
Bugár, Béla, podpredseda NR SR (2019-06-19):
Na vystúpenie pána poslanca s faktickými poznámkami traja. Končím možnosť sa prihlásiť do faktických. Pán poslanec Dostál.
Vitteková, Anna, poslankyňa NR SR (2014-04-01):
Ďakujem. Pán predseda, dovoľujem si navrhnúť legislatívno-technickú opravu znenia, ktorá vyplýva zo schváleného 25. bodu spoločnej správy. V schválenom § 243c ods. 1 sa slová „§ 200 ods. 2 a 3“ nahrádzajú slovami „§ 200 ods. 2 a 4.“
Kamenický, Ladislav, poslanec NR SR (2012-09-11):
V rozprave podal pozmeňujúci návrh aj poslanec Martvoň. Dajte, prosím, o ňom hlasovať.
J. Ivančo, poslanec: (2008-04-02):
Takisto som presvedčený o tom, že návrh zákona veľmi málo reaguje na všeobecné očakávania, ktoré z toho boli. Či už je to spomínaný trh s učebnicami, či už je to spomínaný obsah vzdelávania, či už je to väčšia sloboda pre riaditeľov, pre manažérov a tvorivých učiteľov na školách. Som presvedčený o tom, že návrh zákona neplní ciele, ktoré sa očakávali od... (Prerušenie vystúpenia časomierou.)
Pellegrini, Peter, predseda NR SR (2015-11-19):
Ďakujem pekne. Aj keď nám ešte zostáva jedenásť minút, žiaľ, nie je viac otázok, ktoré by sa poslanci pýtali jednotlivých členov vlády. Končím bod – hodina otázok. Budeme pokračovať o 15.00 hod. v rozprave o návrhu štátneho rozpočtu na rok 2016. Chcem vás informovať, že pravdepodobne dnes o 17.00 hodine nebudeme hlasovať, pretože sa javí, že je ešte prihlásených relatívne značné množstvo kolegov do rozpravy. Tým pádom by sme o rozpočte hlasovali až zajtra o 11.00 hodine. Zároveň vzhľadom na slávnostné udeľovanie cien na starom Župnom námestí budem dávať návrh, aby predsedajúca alebo predsedajúci prerušil rokovanie schôdze dnes o 18.30 hod., aby poslanci, ktorí sa chcú presunúť na devätnástu na Župné námestie, tak stihli urobiť. Takže budeme pokračovať o 15.00 hodine ďalším prihláseným do rozpravy. (Prestávka.) (Po prestávke.)
Chren, Martin, poslanec NR SR (2014-11-09):
Nuž, pán premiér, namiesto toho, aby ste si pozametali pred vaším prahom, ste tu spustili spŕšku obvinení, obvinení voči ostatným ľuďom, ale ja som presvedčený, že nikto nemá toľko masla na hlave ako vy sám. Viete, ja si vážim všetkých skutočných sociálnych demokratov, ale tí skutoční sociálni demokrati, ktorých poznám, bývajú v trojizbových bytoch a jazdia na oktáviách. Vy osobne žijete v obrovskom byte, ktorého hodnota sa veľmi blíži k 2 mil. eur. Museli by ste brať premiérsky plat 50 rokov a žiť tých 50 rokov ako korytnačka, aby ste si takýto byt mohli dovoliť. Ale žijete v ňom a platíte zaň oproti skutočnej trhovej hodnote smiešne nízke nájomné. Neexistuje väčší prejav papalašizmu ako takýto byt, na ktorý by ste nikdy legálne nezarobili, ako vaše hodinky, na ktoré by ste nikdy reálne nezarobili. To nie je ten sociálny demokrat tak, ako sa predvádzate pri tých vašich futbalových výjazdoch po regiónoch.
Krajčí, Marek, poslanec NR SR (2019-09-12):
Mám len dve minúty, skúsim ti odpovedať, ale ešte k mojim, teda tvojim predrečníkom. Ja som sa tam jasne vyjadril, ešte si to raz pustite, čo som hovoril, ako vytrhávali ste niektoré veci z kontextu. Povedal som jasne, že som za povinné očkovanie na Slovensku, vysvetlil som prečo. Povedal som, že keby dvaja rodičia mali vážne, nie hocijaké, po nejakom prášku alergické komplikácie (povedané s pobavením), ale vážne alergie, astma, atopický ekzém a tak ďalej, majú 75-percentnú šancu, že bude mať podobné zdravotné ťažkosti ich dieťa. To znamená, áno, tam by som to naozaj ja zvažoval v mojom prípade a nepovedal by som, že; nepovedal som, že nedal zaočkovať, takže strácam tu teraz čas, lebo treba si to naozaj poriadne vypočuť, čo som povedal. Ku kolegovi by som len toľko povedal, že ja si myslím, že toto by viac-menej naozaj povedalo, aká je tá naša spoločnosť nastavená. Ja si osobne naozaj myslím, že nie je nastavená na úplnú slobodu, ale doteraz to v princípe nebolo regulované a nejaké závažné problémy nevznikali. Kľudne sa môžme poučiť z epidémií, ktoré teraz vznikli, tam sú presné dôvody, prečo boli. A myslím si, že by to určitým spôsobom vlastne vyregulovalo. Tí, ktorí to chcú, tí, ktorí to nechcú. V Nemecku napríklad človek, ktorý nenechá zaočkovať svoje dieťa, pokiaľ sa táto choroba vyskytne v kolektíve, on si na vlastné náklady, bez péenky, na mesiac to dieťa musí zobrať domov a musí sa oňho starať, pretože je nezaočkované a mohlo by ohroziť ďalšie deti, samozrejme, aj v iných prípadoch. Takže toto sú veci, ktoré by bolo, samozrejme, treba nastaviť, keby sme išli do liberalizácie, ktorú ja momentálne nevidím pre Slovensko za vhodnú.
Viskupič, Marián, poslanec NR SR (2022-03-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a tiež ústavnoprávnemu výboru. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi NR SR. Pán predsedajúci, prosím, dajte o tomto mojom návrhu hlasovať. Ďakujem pekne.
Laššáková, Jana, podpredsedníčka NR SR (2014-11-09):
Predtým, ako dám slovo písomne prihlásenému pánovi poslancovi Bélovi Bugárovi za MOST – HÍD... (Reakcia z pléna.) Máte procedurálny návrh? (Reakcia z pléna.) Nech sa páči, zapnite pána poslanca Hlinu s procedurálnym návrhom.
O. Nachtmannová, poslankyňa: (2006-12-07):
A k vysokým školám, k platom na vysokých školách. Ja mám pri sebe štruktúru vývoja platov na vysokých školách, mám tu materiály zo Štatistickej ročenky, musíme sa pozrieť na to, ako sa metodika veľakrát používa. Veľakrát je priemerný plat na vysokých školách vypočítaný tak, že sa berie suma, ktorá sa dáva na vysoké školy na platy, a delí sa počtom učiteľov. A mnohí vysokoškolskí učitelia pôsobia na viacerých školách. Samozrejme, sa to potom odrazí na kvalite. Takže keby som povedala na Ekonomickej univerzite, že profesori majú v priemere 34 118 korún, a to je z minulého roku, teraz je vyššie, tak asi by som mnou nesúhlasili, rovnako docenti. Už sme sa viackrát o tom bavili. Takže nesúhlasím s tým, čo tu zaznelo. Ďakujem.
A. Belousovová, podpredsedníčka NR SR: (2008-07-03):
(Hlasovanie.) Prítomných 105 poslancov, za 9, proti 71, zdržalo sa 11, nehlasovalo 14. Konštatujem, že procedurálny návrh pána poslanca Palka sme neschválili. Ďalší procedurálny návrh má pán poslanec Mečiar, nech sa páči, máte slovo.
Počiatek, Ján, poslanec NR SR (2011-09-13):
Ja ti, pán poslanec, ďakujem, že si to tu tak zvizualizoval, lebo ja som si úplne presne nevedel predstaviť, ako tá budova naozaj vyzerá, a som naozaj unesený. To je naozaj pekná diera, kde tá budova je. A je úplne jasné, že obhajoba z vašej strany musí byť naozaj veľmi vyčerpávajúca, pretože po vzhliadnutí týchto fotografií si myslím, že je takmer až nereálne obhajovať výhodnosť umiestnenia daňového úradu v Košiciach v tejto budove. Ja som v tejto súvislosti dosť zvedavý, kam sa presunie Daňové riaditeľstvo z Banskej Bystrice do Bratislavy, predpokladám, že v duchu týchto praktík to bude niekde na Rendéze alebo pri spaľovni v Slovnafte. To je možno celkom dobrá lokalita, adekvátna tej košickej. Je absurdné tvrdiť, že toto je naozaj vhodná lokalita pre občanov, ktorí ten úrad budú používať. A v duchu hesla, že tie služby pre občanov sa majú skvalitňovať, tak toto je cesta naozaj úplne opačným smerom. Taktiež je veľmi zaujímavé tvrdiť, že v Bratislave ten daňák tiež nie je v centre, čo tu niekto tvrdil, ale pritom je to naozaj z pomerov bratislavských naozaj v centre a je to neporovnateľné s tými Košicami. Ďakujem.
D. Jarjabek, poslanec: (2002-02-13):
K tým slovám, ktoré povedal pán poslanec Tatár, len toľko. Vy ste hovorili, že HZDS nepredstavuje alternatívu. Kto podľa vás predstavuje alternatívu? Koho zastupujete vy so svojimi percentami, pán poslanec? HZDS podľa posledných prieskumov má okolo 2 miliónov voličov, nehovoriac o sympatizantoch. Koho predstavujete vy? Nula celá, proste neviem koľko. To znamená, vy okrem seba nehovoríte za nikoho. A to je sakramentsky málo. Ďakujem za pozornosť. I. Presperín, podpredseda NR SR: Pani poslankyňa Podhradská. M. Podhradská, poslankyňa: Ďakujem za slovo, pán predsedajúci. Budem veľmi stručná. Pán poslanec Tatár, zdá sa, že tak ako beží čas v tomto parlamente a končí sa obdobie, keď budete sedieť v tomto parlamente, vaša nervozita stúpa. Ja sa vám ani nečudujem, lebo to HZDS, o ktorom ste tu tak zápalisto teraz hovorili nezmysly, má volebné preferencie z posledných prieskumov okolo 30 %. Zato vaša OKS má teraz možno 0,003 %, ale možno ani toľko nie. Pred niekoľkými týždňami ste boli DS, teraz ste OKS. Som zvedavá, ako zmeníte značku ešte do volieb. Myslíte si, že tieto vaše manévre vám pomôžu oklamať voliča. Omyl, omyl, pán Tatár. Mýlite sa, v budúcom parlamente nebudete sedieť. I. Presperín, podpredseda NR SR: Pán poslanec Krajči. G. Krajči, poslanec: Ďakujem pekne za slovo, pán predsedajúci. Ja by som chcel na margo pána Tatára povedať niekoľko myšlienok. Predovšetkým jednu, že lož je zbraňou slabých. Tým, že ste tu klamali, pán Tatár, ukázali ste, aký ste slabý. Po druhé chcem vám povedať, že HZDS sa nesnaží vstúpiť do EDF. Zrejme ste zase prezradili vašu stratégiu, pretože skratka EDF je Électricité de France, a možno tí sa už uchádzajú o privatizáciu elektrární, ktoré chcete predať. My sa usilujeme vstúpiť do EDG a to je skupina strán, ktoré majú vo svojom programe niečo, čo je spojené so slovom demokracia, čo vy asi nepoznáte. Ďakujem. I. Presperín, podpredseda NR SR: Pán poslanec Prokeš. J. Prokeš, poslanec: Ďakujem, pán predsedajúci. Pán poslanec Tatár v tomto parlamente niekoľkokrát preukázal svoj záujem o rozbitie Slovenskej republiky. Naposledy to bolo zákonom, ktorý sme včera neschválili po vrátení prezidentom. Takže ak tu pán poslanec Tatár volá po nejakej záchrane, alebo obhajuje nejakého člena vlády, tak asi v tomto duchu sa usiluje, aby pokračovala deštrukcia Slovenskej republiky. Podľa mojej mienky pán poslanec Tatár nevolal po záchrane nejakých reforiem, ale v skutočnosti po záchrane provízií. Napríklad za predaj SPP. Ďakujem. I. Presperín, podpredseda NR SR: Pán poslanec Pavelka.
Tkáčová, Jarmila, poslankyňa NR SR (2010-10-21):
Ďakujem za slovo pán predsedajúci. Vážený pán minister, ďakujem za odpoveď. Musím povedať, že ste ma potešili, hoci nie som si celkom istá, že môžete položiť ruku do ohňa za to, čo hovoríte. Ja sa tej téme venujem už troška dlhodobejšie. Som z Košíc a viete, že ten geologický prieskum a najvážnejšie miesto, kde by teda ťažba uránu hrozila, je 6 km od Košíc. Ja mám také informácie, že spoločnosť Turnigen v najbližších týždňoch má podať žiadosť na obvodný banský úrad, ktorým požiada o určenie dobývacieho priestoru a pri novelizácii zákonov na základe petície občanov došlo k tomu, že účinnosť zákona je v tomto prípade až od 1. januára 2011 a keď spoločnosť podá žiadosť ešte do tohto termínu, bude sa postupovať podľa starej legislatívy. Takže, preto by som sa ozaj opýtala, či môžu Košičania spať pokojne, pretože tie odkaliská pri uránových baniach sú také, približne ako boli v Ajke pri hlinikárni a ja si nechcem predstaviť, čo by sa stalo, keby sa takto prúd z odkaliska vyplavil na Košice. Musíte uznať, že každá riziková ťažba už bez ohľadu na to, aké sa používajú technológie je vždy riziková. Vždy, čo sa môže pokaziť, to sa pokazí.
P. Hrušovský, predseda NR SR: (2002-11-19):
Panie poslankyne, páni poslanci, budeme pokračovať v prerušenom rokovaní hlasovaním o vládnom návrhu zákona, ktorým sa dopĺňa zákon č. 462/2002 Z. z. o poskytnutí jednorazového finančného príspevku politickým väzňom, ktorý prerokúvame ako tlač 42. Prosím teraz povereného spravodajcu ústavnoprávneho výboru  pána poslanca Ivanka, aby Národnú radu informoval o spôsobe prerokovania návrhu zákona vo výbore, ako aj o stanovisku k jednotlivým pozmeňujúcim návrhom, ktoré boli prednesené v rozprave. Prosím, pán poslanec Ivanko, aby ste ešte raz plénum informovali o spôsobe návrhu hlasovania. A. Ivanko, poslanec: Ďakujem za slovo. Vážený pán predseda, vážení páni ministri. Zo správy ústavnoprávneho výboru  vyplynuli dva pozmeňujúce návrhy. O obidvoch pozmeňujúcich návrhoch navrhujem, aby sme hlasovali en bloc s návrhom gestorského výboru tieto návrhy schváliť.
Poliačik, Martin, poslanec NR SR (2013-10-22):
Pán kolega, ja som veľmi rád, Jozef, že v čase, keď celá téma náhradných rodičov v spoločnosti je zanášaná obrovským množstvom niekedy až ideologického balastu, prichádzajú návrhy, ktoré sa reálne zaoberajú situáciou náhradných rodičov, ktoré skúmajú, akým spôsobom sa dá uľahčiť život jednak pre nich, a jednak pre deti, ktoré si do starostlivosti berú. Som rád, že v tejto veci aj s ministerstvom prebieha konštruktívny dialóg, a verím, že v budúcnosti sa budú naďalej pravidlá nastavovať tak, aby deti, ktoré nemajú to šťastie, že môžu žiť so svojou biologickou rodinou, a, naopak, majú to šťastie, že sa nájde pár, ktorý je ochotný a má dostatok lásky a starostlivosti, aby sa takýchto detí ujal, aby bola podpora zo spoločnosti pre nich čo najväčšia. Ďakujem.
Petrák, Ľubomír, poslanec NR SR (2012-09-20):
Pán predseda, prosím, dajte hlasovať o ôsmom bode spoločnej správy, odporúčanie gestorského výboru je schváliť s tým, že je podaný lepší pozmeňujúci návrh.
Pellegrini, Peter, predseda NR SR (2015-03-17):
Prezentujme sa a hlasujme o bodoch 1 až 13 spoločne s odporúčaním gestorského výboru schváliť. (Hlasovanie.) Prítomných 127 poslancov, za hlasovalo 79, zdržalo sa 48. Tieto body sme schválili.
Jurinová, Erika, podpredsedníčka NR SR (2014-06-10):
Pani poslankyňa Vášáryová.
Danko, Andrej, predseda NR SR (2019-02-12):
Prosím, prezentujme sa a hlasujme. (Hlasovanie.) Prítomných 132 poslancov, za 54, proti 19, zdržalo sa 57, nehlasovali 2. Konštatujem, že Národná rada sa uzniesla, že nebudeme pokračovať v rokovaní o návrhu zákona. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa školský zákon, tlač 1287, bod 50 schváleného programu. Dávam slovo spravodajcovi z výboru pre vzdelávanie, vedu a mládež poslancovi Martinovi Poliačikovi, aby uviedol hlasovanie. Nech sa páči, pán poslanec. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1287.]
Hrnčiar, Andrej, podpredseda NR SR (2017-09-19):
Vyhlasujem všeobecnú... Reakcia na faktické, pán poslanec Kotleba.
B. Bugár, podpredseda NR SR: (2003-01-14):
(Hlasovanie.) Prítomných je 129 poslancov, za návrh 117, zdržali sa 9, nehlasovali 3. Konštatujem, že Národná rada pridelila návrh zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďakujem, páni poslanci. Teraz budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Rakúskou republikou o sociálnom zabezpečení. Návrh vlády ste dostali ako tlač 119, spoločnú správu výborov máte v tlači 119a. Návrh vlády odôvodní minister práce, sociálnych vecí a rodiny Slovenskej republiky pán Ľudovít Kaník. Nech sa páči, máte slovo.
Figeľ, Ján, podpredseda NR SR (2012-08-01):
Ďakujem pekne. Ďalším je pán Peter Pollák.
Kvorka, Ján, poslanec NR SR (2019-11-27):
Pán predsedajúci, keďže sme odhlasovali body zo spoločnej správy a hlasovali sme aj o pozmeňujúcich a doplňujúcich návrhoch z rozpravy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Heger, Eduard, podpredseda vlády a minister financií SR (2021-02-04):
Bola to taká, bola to taká kombinácia. Ale tým, že poznám pána premiéra veľmi dobre, som si istý, že by sa podpísal takmer pod každé slovo, čo som povedal... (Prerušenie vystúpenia predsedajúcim.)
Krátky, Rastislav, poslanec NR SR (2023-12-13):
Dobre. Chcem toho povedať veľa, tak skúsim rýchlejšie. Som rád a teraz bez irónie, že pani Vaľová alebo napríklad pán Hazucha vystúpili a že boli aj kritickí, však treba povedať každý názor, aspoň si to vyčistíme, môže zostať to dobré, to osvedčené, to, čo vyskúšame, to, čo sa ukáže ako najlepšie riešenie a potom teda to zaveďme, čiže čím viac budú vystupovať aj ostatní kolegovia s iným názorom, o to lepšie. Ja chcem povedať jednu dôležitú vec. Vôbec neobhajujem DSS-ky. Ak by toto niekoho napadlo povedať, ja naozaj dávam dôraz na to, že čím viacej si ľudia odložia na svoj vlastný dôchodok, je potom toto lepšie pre štát, pretože nebude musieť znášať tie výdavky a ten deficit bude enormný, ktorý príde a keď tam budú mať ľudia svoje vlastné úspory a budú motivovaní si ich tam odkladať, o to lepšie, čiže my by sme mali ísť úplne opačným smerom ako posilňovať túto solidaritu, ktorá na konci dňa môže u ľudí vyvolať aj nechuť platiť odvody. Potom na konci dňa budete mať v tom pilieri, prvom, ešte menej ako chcete, lebo nebudú motivovaní platiť a odkladať si, teda platiť poistné a vytvárať si v I. pilieri nejaký vymeriavací základ na dôchodok. Proste si to odlejú do toho III. piliera, keď im ten druhý budete takto kasírovať. Ten druhý treba posilňovať. Skončíme ako v Japonsku a to neni teraz, že vás straším, ale my to máme našliapnuté. Len aby ste vedeli, tam je taká demografická zima, že sa tam predalo už viacej plienok pre starcov ako plienok pre novorodencov. A keď budete mať toľkoto dôchodcov v ekonomike, ktorým budete musieť vyplácať z I. piliera dôchodky, tak to budú deficity, ktoré budú radovo prevyšovať to, na čo sa pozeráme dnes. A som zvedavý, kde na to zoberieme. O to viac a o to vďačnejšie budete aj, akýkoľvek minister financií tu bude sedieť, v takom čase bude za každé jedno euro, čo si tí ľudia ušetria do vlastného, ďakovať. Pretože ho to podrží a podrží to nás všetkých a podrží to presne práve tých, ktorých ste odhovorili ísť do toho II. piliera a budú tŕpnuť, koľko sa im ujde z toho prvého. Takže ten druhý treba posilniť, zachovať a motivovať ľudí. Ďakujem pekne. (Potlesk.)
P. Hrušovský, podpredseda NR SR: (2002-04-11):
(Hlasovanie.) Prítomných je 118 poslancov, za 61, proti 34, zdržalo sa 23. Konštatujem, že pripomienku pod bodom 5 sme neschválili. A. Ivanko, poslanec: Pán predsedajúci, dajte hlasovať o pripomienke pod bodom 6 informácie.
K. Tóthová, poslankyňa: (2008-03-26):
Predseda Národnej rady Slovenskej republiky na základe rozhodnutia z 30. januára 2008  č. 549 pridelil návrh na odvolanie JUDr. Juraja Horvátha z funkcie sudcu Ústavného súdu na  prerokovanie ústavnoprávnemu výboru. Výbor tento návrh prerokoval  6. a 7. februára 2008. Ústavnoprávny výbor prijal uznesenie č. 340, v ktorom, ako už uviedol pán predkladateľ, pozmenil pôvodný návrh, teda prijal iný návrh, v ktorom konštatoval, že vzhľadom na právoplatný odsudzujúci rozsudok za úmyselný trestný čin JUDr. Juraj Horváth nemá morálny kredit na výkon funkcie sudcu Ústavného súdu  Slovenskej republiky. Po druhé. Vyzýva sudcu Ústavného súdu Slovenskej republiky JUDr. Juraja Horvátha, aby sa podľa čl. 138 ods. 1 Ústavy Slovenskej republiky vzdal funkcie ústavného sudcu Slovenskej republiky. Po tretie. Navrhuje novelizovať Ústavu Slovenskej republiky v časti týkajúcej sa ustanovenia sudcov Ústavného súdu Slovenskej republiky a zániku funkcie sudcov Ústavného súdu Slovenskej republiky. Vážený pán predsedajúci, toľko z rokovania ústavnoprávneho výboru. Prosím, otvorte rozpravu.  Do rozpravy sa prihlasujem ako prvá. Ďakujem.
Susko, Boris, poslanec NR SR (2023-02-10):
Ďakujem pekne za slovo. Ja len ešte k jednej veci, čo ste hovorili, pán poslanec Dostál, a to je, že krátko pred voľbami. No to, že je to krátko pred voľbami, je len jedna vec. Ale druhá vec, ktorú treba povedať, je, že je to čisto účelovo nastavené práve v tomto prípade a podľa môjho názoru až špekulatívne. A vysvetlím prečo. Vyplýva to z tej súvislosti s uznesením o skrátení volebného obdobia, ako som povedal už vo svojej rozprave, a tu je možno dobré si pripomenúť niekoľko, niekoľko termínov, niekoľko dátumov. Ten prvý dátum, ktorý je absurdný, že sa v januári schválilo, schválili predčasné voľby až na september, čo je podľa mňa v rozpore s princípom právnej istoty, predvídateľnosti práva a toho, aby štátne orgány konali bez prieťahov. To je prvá vec. No a druhá vec. To uznesenie má druhú časť, o ktorej som hovoril, a to, že najskôr to môže byť vyhlásené 130 dní pred dňom konania volieb, čo vychádza, ak som to dobre počítal, na 23. mája. Čiže 23. mája môže predseda Národnej rady najskôr vyhlásiť voľby a ide sa podľa právneho stavu v čase vyhlásenia volieb. Tento návrh zákona má účinnosť nastavenú na 1. mája. Čiže presne špekulatívne nastavené tak, aby sa podmienky volieb zmenili ešte pred tým, ako budú vyhlásené, pretože ide sa podľa právneho stavu v čase vyhlásenia volieb. Čiže keby to, sa to chcelo nastaviť na už schválenú a platnú novelu volebného zákona, ktorá platí od 1. marca, tak sa ten termín mohol nastaviť na 1. marca alebo 28. februára. Čiže z tohto pohľadu je to absolútne špekulatívne a úplne jasné, že už pri schvaľovaní uznesenia o skrátení volebného obdobia táto vládna koalícia počítala s tým, že chce zmeniť pravidlá volieb ešte do konania predčasných volieb. Ďakujem.
Jurzyca, Eugen, poslanec NR SR (2018-02-15):
Ďakujem pekne, pán minister, za odpoveď. Rokovací poriadok mi zakazuje ukázať vám graf a len čo skončíme, prídem za vami, ukážem vám ten graf OECD, z ktorého vyplýva, že nám stúpa krivka, ktorá znázorňuje počet mŕtvych na cestách na milión obyvateľov. A napríklad v Poľsku klesá. Len toľko. Ale rozumiem, inak akceptujem tú vašu odpoveď na moju základnú otázku. Ďakujem.
P. Farkas, poslanec: (2005-09-23):
Informácia o výsledkoch prerokovania tohto návrhu vo výboroch obsahuje jediný pozmeňujúci návrh, ktorý má vzťah k termínu  účinnosti. O tomto návrhu teraz odporúčam hlasovať. Nech sa páči.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 139 poslancov, za návrh 59, proti 56, zdržalo sa 23 poslancov, nehlasoval 1. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pristúpime k hlasovaniu v prvom čítaní o návrhu poslankyne Lucie Žitňanskej na vydanie zákona, ktorým sa mení stavebný zákon, tlač 679. Spravodajcom je člen výboru pre hospodárske záležitosti poslanec Jozef Mikuš. Prosím ho, aby uviedol hlasovanie. Nech sa páči, pán poslanec. [Hlasovanie o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení zákon č. 50/1976 Zb. o územnom plánovaní a stavebnom poriadku (stavebný zákon) , tlač 679.]
Danko, Andrej, podpredseda NR SR (2024-09-17):
To už človek nemá slov. O slovo požiadal pán poslanec Taraba, na vystúpenie poslanca nebola žiadna faktická.
Heger, Eduard, poslanec NR SR (2017-09-08):
Ďakujem pekne. Ono to bude vyzerať, že nadväzujem na kolegu Krajniaka, ale nie, chcem reagovať na kolegu Kollára. Vy ste povedali áno, že sa tu naozaj deje bezbrehé rozkrádanie, dokonca dnes z úst koaličných poslancov zaznelo, že nechcú bohapusté míňanie. Ale to, že bohapusto míňajú, dokazuje práve ten fakt, ktorý spomínal aj kolega Krajniak, že sú tu nenaplnené sľuby, že tá diaľnica mala byť v 2010 a mohla byť, peňazí je stále, do našej ekonomiky priteká stále viac a viac peňazí, ak by to bola pre tú vládu priorita, tak by už tá diaľnica bola a ak by bohapusto nemíňali, tak by bola. Ale to, že bohapusto míňajú na tomto ministerstve a že to robia zle, dokazuje samotný fakt, že D1 dneska do Košíc plynule neexistuje. Čo viac k tomu dodať?
Blanár, Juraj, poslanec NR SR (2016-04-26):
Vážená pani ministerka, správne ste podotkli, že výsledok volieb je potrebné rešpektovať, a myslím si a som o tom presvedčený, že bolo potrebné zostaviť zodpovednú, spoľahlivú vládu, ktorá bude aj Slovensko reprezentovať a bude stabilnou vládou. A preto veľmi kvitujem to, čo ste povedali, že je potrebný konsenzus, ktorý môže možno práve teraz priniesť niečo, čo bude trvalo udržateľné, pretože dôjde k zhode aj naprieč politickým spektrom medzi ľavým a pravým. Vy ste boli rešpektovanou ministerkou aj poslankyňou z hľadiska spravodlivosti, keď ste boli v opozícii, a teraz sa nestačím čudovať, že čo sa stalo, keď dnes ste pre nich nedôveryhodná. Ja sa nestačím čudovať, ale možno je to vizitka pre tých, ktorí o tom hovoria, pretože sami teraz popierajú samých seba. A keď oni hovoria o tom, že nemáte byť v koalícii, v ktorej ste nedokázali presadiť všetko, kto, prosím vás, môže veriť to, že oni v koalícii pána Sulíka, hypoteticky, vlády pána Sulíka piatich strán, každá strana by presadila všetko? Veď to nikto neverí ani v tejto rokovacej sále, ale ani pri televíznych obrazovkách, ktorí sa budú na to pozerať. Prosto je to nevyhnutný konsenzus. Ja sa plne hlásim k tomu, čo ste povedali. Protikorupčné opatrenia, plnú zodpovednosť ste vyjadrili, čo je naozaj chvályhodné a veľmi si to vážim, lebo ste to hovorili úplne jasne. A ja sa rovnako budem snažiť, aby sme prispeli k protikorupčným, protischránkovým opatreniam, sprísnili zákon o majetkovom priznaní, predĺženie lehoty na zverejňovanie zmlúv a tak ďalej atď., lebo toto je o zodpovednosti predovšetkým. Takže držím vám palce a ja som pripravený pomôcť aj tu v Národnej rade, aby sa nám to podarilo. (Vedenie schôdze prevzal podpredseda Béla Bugár.)